Voorbereiding vir jou eerste dag van werk - My Matzikama | My Matzikama
Voorbereiding vir jou eerste dag van werk
Die eerste dag by 'n nuwe werk kan uitmergelend wees: jou verantwoordelikhede word aan jou gekommunikeer, dis 'n nuwe omgewing en die dinamika is dalk anders as dít waaraan jy gewoond is. En al het jy waarskynlik 'n onderhoud gehad en jou nuwe baas ontmoet, ontmoet jy nou jou kollegas, vir wie jy natuurlik ook wil beïndruk.
Vorige navorsing het getoon dat eerste indrukke binne sewe sekondes gevorm word, maar 'n onlangse studie verskil hiervan. Volgens sielkundiges van die Universiteit van Glasgow word daar binne 'n halwe sekonde nadat iemand se stem gehoor is, 'n oordeel oor die persoon se betroubaarheid gevel. Wat eerste indrukke selfs belangriker maak, is dat mense moeilik hulle eerste indrukke aanpas. 'n Kanadese navorser, Bertram Gawronski, het bevind dat eerste indrukke redelik blywend is en ander indrukke oorskadu, selfs nadat nuwe inligting oor die individu bekend is.
Aangesien die indruk wat jy op jou eerste werkdag maak waarskynlik blywend is, volg hierdie paar wenke om te verseker dat jy die beste indruk moontlik maak.
Kom vroeg en bly tot laat
Kom 'n bietjie vroeër, veral as jy pendel en onseker oor die verkeersdruk is. Sit in die parkeerarea as jy meer as 10 minute vroeg is. Bly ook 'n bietjie later as wat daar van jou verwag word.
Trek gepas aan
Hoe jy op jou eerste werkdag aantrek, is baie belangrik. Trek aan soos jy deur ander gesien en beleef wil word. Dra gepaste kleredrag en sorg dat jy deur 'n ring getrek kan word – dit kommunikeer betroubaarheid en laat jou professioneel lyk.
Berei 'n hysbakgesprek voor
Baie kollegas sal jou 'n paar vrae vra in 'n poging om jou te leer ken. Wees gereed om in 30 sekondes te verduidelik wie jy is, waar jy voorheen gewerk het en wat jou nuwe pos behels.
Luister en vra vrae
Luister en maak aantekeninge van wat van jou verwag word. Moenie skaam wees om vrae te vra nie – vrae wys dat jy nuuskierig is en gretig is om te leer.
Leer jou kollegas se name
Niemand verwag dat jy al jou kollegas se name na die eerste dag moet ken nie, maar probeer ten minste die name van jou span onthou.
Vermy politiek en skinder
Moenie betrokke raak by skinderstories nie, veral nie op jou eerste werkdag nie. Politiek in die werkplek is somtyds onvermydelik, maar probeer so lank moontlik onbetrokke bly.
As 'n nuweling sal jy klein hoeveelhede werk kry. Wanneer jy 'n taak afgehandel het, neem die inisiatief om vir nog 'n taak te vra. Wees proaktief en wys dat jy gretig is om te leer.
Sê aan die einde van jou eerste dag vir dié wat jou gehelp het dankie. Jy kan dit sommer per e-pos doen. Jou waardering sal definitief nie ongesiens verbygaan nie.
Waarskuwing oor kragonderbrekings
Neem asseblief kennis dat daar op Donderdag, 16 Februarie 2017 vanaf 08:00 tot 11:00 dringende onderhoudwerk deur Eskom gedoen...
Van 1 Mei 2000 is EDK Besigheidsmasjiene werksaam in die Namakwaland, Karoo en die Weskus. As amptelike Kyocera- en...
Kaapse boere hoop op reën
Op lande langs die N7-hoofpad tussen Kaapstad en Windhoek het die stof aan die begin van Mei gestaan soos...
Klawer Rooibulle teen Vredendal
Op Saterdag, 15 Julie, gaan die manne van Klawer Rooibulle na Vredendal reis om kragte te meet teen Vredendal...
Cape Access e-Centre se rekenaaropleiding nou beskikbaar op Bitterfontein
In die Matzikama-streek is daar verskillende Cape Acess e-Centres wat gratis rekenaaropleiding aanbied en wat ook die gemeenskap help...
Wat om te doen in Matzikama
Die Keldery-restaurant Die Keldery is geleë by die Spruitdrift-wynkelder aan die buitewyke van die dorpie Vredendal. Die stylvolle,...
Goud en silver vir Marius Basson by SA Meestersbyeenkoms
Marius Basson van die Olifantsrivier Atletiekklub en huidige WP Meesterskampioen in die 100 m, 200 m, en 400 m...